《丹灶》
宋代·郑玠

灵迹曾传葛稚川，至今丹灶尚依然。
谁云碧海三山岛，别是朱明一洞天。
龙出玉京成往事，鹤来华表是何年，
尘埃勿叹空回首，到得仙山亦有缘。

作者简介：郑玠，字太玉，浈阳（今广东英德县东）人。理宗嘉熙初以上舍对策，极言天下事。官潮阳尉。淳祐四年（一二四四）知博罗县。擢太府寺丞。明崇祯《博罗县志》卷二有传。今录诗七首。